আজম রেহমান,ঠাকুরগাঁও ব্যুরো,চিলাহাটি ওয়েব : ঠাকুরগাঁও সদর উপজেলার পশ্চিম বেগুনবাড়ী বালাপাড়া গ্রামের মরহুম আশির উদ্দীনের ছেলে ও কাঁচামাল ব্যবসায়ী লাভলু মিঞা (৩২) নিখোঁজের ৫ দিন অতিবাহিত হলেও এযাবত তার কোন সন্ধান মেলেনি। জানা গেছে, ঠাকুরগাঁও সদর উপজেলার পশ্চিম বেগুনবাড়ী বালাপাড়া গ্রামের মরহুম আশির উদ্দীনের ছেলে ও কাঁচামাল ব্যবসায়ী লাভলু মিঞা গত ১৬ আগস্ট বৃহস্পতিবার ভোর ৫ টায় বাসা থেকে বের হয়ে দানারহাট থেকে কাঁচামাল বোঝাই করে একটি ট্রাক যোগে ঢাকা যাত্রাবাড়ীর উদ্দেশ্যে রওনা দিয়ে রাত ১০ টায় সেখানে পৌঁছানোর পর সে তার স্ত্রীকে মুঠোফোনে নিশ্চিত করে। পরদিন ব্যবসায়ী লাভলু মিঞা ঢাকা যাত্রাবাড়ী এলাকার একটি আড়ৎতে গিয়ে কাঁচামাল বিক্রি করতে থাকলে সে তার ব্যবহৃত ০১৭১৩৯৩৩৩৫০ মুঠোফোন থেকে তার স্ত্রী মোশরেফা খাতুন মিশুকে জানান। ব্যবসায়ীর স্ত্রী মোফরেফা খাতুন মিশু পরবর্তীতে তার স্বামীর সাথে কোন যোগাযোগ করতে না পেরে তার পরিবারের লোকজনসহ আত্মীয় স্বজন নিখোঁজ ব্যবসায়ীকে খোঁজা খুজি করেও কোন সন্ধান না পেয়ে গত সোমবার সন্ধ্যায় নিখোঁজ ব্যবসায়ীর স্ত্রী মিশু ঠাকুরগাঁও সদর থানায় একটি সাধারণ ডায়েরী করে। পাঁচদিন অতিবাহিত হলেও এযাবত নিখোঁজ ব্যবসায়ীর কোন সন্ধান না পাওয়ায় তার স্ত্রী ও ২টি সন্তানসহ পরিবারের লোকজন এখন ভেঙ্গে পরেছে।